CELEX: 62012TN0280
Language: et
Date: 2012-06-28 00:00:00
Title: Kohtuasi T-280/12: 28. juunil 2012 esitatud hagi — Flying Holding jt versus komisjon

25.8.2012   
            
            
               ET
            
            
               Euroopa Liidu Teataja
            
            
               C 258/24
            
         28. juunil 2012 esitatud hagi — Flying Holding jt versus komisjon
   (Kohtuasi T-280/12)
   2012/C 258/45
   Kohtumenetluse keel: prantsuse
   
      Pooled
   
   
      Hagejad: Flying Holding NV (Antwerpen-Wilrijk, Belgia); Flying Group Lux SA (Luxembourg, Luksemburg) ja Flying Service NV (Antwerpen-Deurne, Belgia) (esindajad: advokaadid C. Doutrelepont ja V. Chapoulaud)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               liita käesolev kohtuasi kohtuasjaga nr T-91/12;
            
         
               —
            
            
               tunnistada käesolev hagiavaldus vastuvõetavaks ja põhjendatuks;
            
         
               —
            
            
               tühistada Euroopa Komisjoni otsus, mille alusel sõlmiti äriühinguga ABELAG AVIATION NV hankeleping nr PMO2/PR/2011/103, nagu see oli esitatud 28. aprilli 2012. aasta Euroopa Liidu Teataja S-seerias (ELT/S — S83) avaldatud hanketeates nr 2012/S 83-135396;
            
         
               —
            
            
               mõista Euroopa Komisjonilt hagejate kasuks välja hüvitis 1 014 400 eurot, mis tuleb kuni Üldkohtu hüvitisotsuse kuulutamise kuupäevani aset leidva inflatsiooni tõttu ümber hinnata ning millele lisandub intress viimati nimetatud kuupäevast kuni summa täieliku tasumiseni;
            
         
               —
            
            
               mõista Euroopa Komisjonilt välja kõik kohtukulud, sealhulgas hagejate kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on rikutud määruse nr 1605/2002 (1) artiklit 89 sellega, et kõnealune hankeleping sõlmiti raamlepingutena ilma tõhusa konkurentsita kahel järjestikusel korral äriühinguga ABELAG AVIATION, kuna üksnes äriühingul ABELAG AVIATION võimaldati esitada pakkumine neil kahel juhul.
            
         
               2.
            
            
               Teise väite kohaselt on rikutud määruse nr 2342/2002 (2) artikli 123 lõike 1 kolmandat lõiku, kuna ABELAG AVIATION’iga sõlmiti kõnealune hankeleping, ilma et osaleda oleks võimaldatud piisaval hulgal kandidaatidel, et erinevate pakkumiste võrdlemisega ja kõige soodsama valimisega tagada tegelik konkurents.
            
         
      (1)  Nõukogu 25. juuni 2002. aasta määrus (EÜ, Euratom) nr 1605/2002,, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1, ELT eriväljaanne 01/04, lk 74).
   
      (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1; ELT eriväljaanne 01/04, lk 145).